Na temelju članka 5. u svezi članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19) – dalje: Zakon, općinski načelnik Općine Orehovica raspisuje

**J A V N I N A T J E Č AJ**  
**za prijam u službu na određeno vrijeme radi zamjene duže vrijeme odsutnog službenika do povrata odsutnog službenika u Jedinstvenom upravnom odjelu Općine Orehovica**

Raspisuje se natječaj za prijam u službu na određeno vrijeme radi zamjene duže vrijeme odsutnog službenika do povrata odsutnog službenika u Jedinstveni upravni odjel Općine Orehovica za sljedeće radno mjesto:

**REFERENT ZA OPĆE I UPRAVNE POSLOVE TE POSLOVE VIJEĆA**  
– 1 izvršitelj na određeno vrijeme

OPĆI UVJETI ZA PRIJAM U SLUŽBU:

1. punoljetnost

2. hrvatsko državljanstvo

3. zdravstvena sposobnost za obavljanje poslova radnog mjesta.

POSEBNI UVJETI ZA PRIJAM U SLUŽBU:

1. srednja stručna sprema: upravni referent ili maturant gimnazije

2. najmanje 1 godina radnog iskustva na odgovarajućim poslovima

3. poznavanje rada na računalu

4. položen državni stručni ispit

U službu ne može biti primljena osoba za čiji prijam postoje zapreke iz članka 15. i 16. Zakona.

Natjecati se mogu i kandidati koji nemaju položen državni stručni ispit, a kojeg će u slučaju prijma u službu biti obvezni položiti u skladu sa Zakonom.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Služba se zasniva na određeno vrijeme. Probni rad traje 3 (tri) mjeseca.

Za kandidate prijavljene na natječaj čije su prijave uredne, pravodobne i koji ispunjavaju formalne uvjete ovog natječaja provesti će se provjera znanja i sposobnosti putem pisanog testiranja te intervju. Ako kandidat ne pristupi testiranju smatra se da je povukao prijavu na natječaj.

Na web stranici Općine Orehovica – www.orehovica.hr pobliže su navedeni poslovi vezani za radno mjesto referenta za opće i upravne poslove, podaci o plaći radnog mjesta, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru.

Na istoj web stranici i oglasnoj ploči Općine Orehovica, Čakovečka 9, 40322 Orehovica, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

**Uz prijavu na natječaj potrebno je priložiti sljedeće navedene dokumente:**

1. životopis,

2. dokaz o državljanstvu (preslika isprave iz članka 29. st.1. Zakona o hrvatskom državljanstvu – važeća osobna iskaznica, vojna iskaznica ili putovnica, a kao dokaz hrvatskog državljanstva može se priložiti preslika domovnice),

3. dokaz o stupnju obrazovanja (preslika svjedodžbe/diplome o stečenoj stručnoj spremi),

4. dokaz o potrebnom radnom iskustvu (potvrda poslodavca, ugovor o radu ili slično),

potvrda o podacima evidentiranim u matičnoj evidenciji Hrvatskog zavoda za mirovinsko osiguranje (potvrda o stažu)  
5. dokaz o položenom državnom stručnom ispitu (ukoliko kandidat ima položen državni stručni ispit),

6. uvjerenje nadležnog suda da se protiv podnositelja prijave ne vodi istražni niti kazneni postupak (ne starije od 6 mjeseci),  
8. vlastoručno potpisana izjava o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (potpis nije potrebno ovjeravati),

Dokaz o zdravstvenoj sposobnosti kandidati nisu dužni priložiti prijavi na natječaj, već će isti biti dužni ishoditi po potrebi prije donošenja rješenja o prijmu u službu.

Osoba koja ostvaruje pravo prednosti pri zapošljavanju prema posebnim propisima dužna je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvarila pravo prednosti pri zapošljavanju, osoba koji ispunjava uvjete za ostvarivanje toga prava, dužna je uz prijavu na javni natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, odluka i sl.).

Urednom prijavom se smatra prijava koja sadrži sve podatke i priloge navedene u ovom natječaju. Nepotpune i nepravovremene prijave neće se razmatrati. Osobe koje podnesu nepotpune i nepravovremene prijave ili ne ispunjavaju formalne uvjete iz natječaja ne smatraju se kandidatima prijavljenim na natječaj sukladno članku 21. Zakona.

Prijave na javni natječaj podnose se preporučeno poštom ili osobno na adresu: Općina Orehovica, Čakovečka 9, 40322 Orehovica, u roku od **8 dana** od objave javnog natječaja s naznakom **»Javni natječaj za prijam u službu** – **referent za opće i upravne poslove te poslove vijeća – NE OTVARATI«**

O rezultatu izbora kandidati će biti obaviješteni u skladu sa Zakonom, a najkasnije u roku od 60 dana od dana isteka roka za podnošenje prijave.

KLASA: 022-05/20-01/26  
URBROJ: 2109/22-01-20-1  
Orehovica, 29.10.2020. godine

**Općinski načelnik Općine Orehovica**

Franjo Bukal